**Contract nr. \_\_\_\_\_\_\_**

**de furnizare a gazelor naturale încheiat de către Furnizorul**

**de serviciu public cu Consumatorul noncasnic**

**\_\_\_\_\_\_\_\_\_\_\_\_\_ 2025 mun. Chișinău**

Societatea pe Acțiuni. „ENERGOCOM” prin **Sucursala „Furnizare” a S.A. „ENERGOCOM”,** reprezentată în persoana administratorului **Victor BÎNZARI**, care acționează în baza Statutului, adresa juridică, mun. Chișinău, str. Serghei Lazo nr. 34, of. 2, MD-2004, în calitate de Furnizor de serviciu public, denumită în continuare **„Furnizor”**, pe de o parte și

**\_\_\_\_\_\_\_\_\_\_\_\_\_\_\_\_\_\_\_**, reprezentată în persoana **\_\_\_\_\_\_\_\_\_\_\_\_\_\_\_\_\_\_\_\_\_\_\_**, care acţionează în baza Statutului, denumită în continuare ,,**Consumator noncasnic**”, pe de altă parte, au încheiat prezentul Contract.

**Noțiuni**

***furnizor***– întreprindere de gaze naturale titular de licenţă pentru furnizarea gazelor naturale care furnizează gaze naturale în condiţiile legii;

***obligaţie de serviciu public*** – obligaţie impusă întreprinderii de gaze naturale în interesul economic general, pentru o perioadă limitată de timp, care se poate referi la securitate, inclusiv la securitatea aprovizionării cu gaze naturale, la continuitate, la calitate, la preţurile furnizărilor, precum şi la protecţia mediului, şi care nu este discriminatorie şi nu denaturează concurenţa în afară de ceea ce este strict necesar pentru a realiza obligaţia de serviciu public în cauză;

***operator al sistemului de distribuţie*** *(OSD)* – întreprindere de gaze naturale titular de licenţă pentru distribuţia gazelor naturale care dispune de reţele de distribuţie a gazelor naturale, îndeplineşte funcţii de distribuţie a gazelor naturale şi este responsabilă de exploatarea, întreţinerea, modernizarea, inclusiv retehnologizarea, şi dezvoltarea reţelelor de distribuţie a gazelor naturale în anumite zone, precum şi de asigurarea capacităţii reţelelor de distribuţie a gazelor naturale de a satisface pe termen lung un nivel rezonabil al cererii privind prestarea serviciului de distribuţie a gazelor naturale;

***consumator noncasnic* –** persoană fizică sau persoană juridică care procură gaze naturale în alte scopuri decât pentru propriile necesităţi casnice;

 ***consum fraudulos*** – consumul de gaze naturale prin mijloace neautorizate sau înșelătoare, evitând plata sau utilizând instalații ilegale pentru a beneficia de aceste servicii. Aceasta include racordări ilegale la rețea, ocolirea contoarelor sau alte metode de sustragere a resurselor.

**I. OBIECTUL CONTRACTULUI**

**1.1.** Obiectul contractului îl constituie prestarea către **Furnizor** a serviciului de furnizare a gazelor naturale, desemnând ansamblul de activităţi și operaţiuni desfăşurate de furnizor, pentru sau în legătură cu asigurarea cantităţilor de gaze naturale, exprimate în unităţi de energie, la locul de consum.

**1.2.** Contractul prevede condiții ce constituie furnizarea gazelor naturale la locul (locurile) de consum, precum şi reglementarea raporturilor dintre **Furnizor** şi **Consumatorul noncasnic** privind furnizarea, facturarea şi plata gazelor naturale

**1.3. Furnizorul** se obligă să furnizeze gaze naturale, iar **Consumatorul noncasnic** să primească şi să achite volumele de gaze naturale utilizate. Volumele de gaze naturale vor fi furnizate în conformitate cu cerinţele stipulate în Anexa nr. 1 la Contract şi condiţiile de achitare prevăzute de Contract, luându-se în consideraţie achitările efectuate în perioadele precedente.

**1.4. Furnizorul** şi **Consumatorul noncasnic** au convenit, în caz de necesitate, dar nu mai târziu de 25 zile calendaristice până la începutul lunii următoare, să examineze propunerile de majorare sau reducere a volumelor de gaze naturale, indicate în Anexa nr. 1 la Contract. Solicitarea **Consumatorului noncasnic** privind majorarea volumului contractat de gaze naturale este satisfăcută în cazul în care **Furnizorul** dispune de volumele de gaze naturale solicitate şi dacă lipsesc datoriile pentru gazele naturale consumate.

**1.5.** Volumele de gaze naturale, indicate în Anexa nr. 1 la Contract, care n-au fost consumate în decursul lunii indicate, nu se trec pentru perioadele ulterioare.

**1.6. Furnizorul** asigură furnizarea volumelor de gaze naturale contractate în mod continuu şi la parametrii de calitate stabiliţi în standardele de calitate aprobate de organismul naţional de standardizare.

**1.7.** În relaţiile lor**, Părţile** se conduc deContract,Codul civil al Republicii Moldova, Legea cu privire la gazele naturale nr.108 din 27 mai 2016, Legea metrologiei nr.19 din 4 martie 2016, Regulamentul privind furnizarea gazelor naturale aprobat prin Hotărîrea ANRE nr.113/2019 din 19 aprilie 2019 şi de alte acte legislative şi normative.

**II. CONDIŢIILE DE FURNIZARE ŞI EVIDENŢĂ A GAZELOR NATURALE**

**2.1** Repartizarea volumului lunar contractat de gaze naturale se efectuează proporțional pe zilele lunii dacă o altă modalitate de repartizare nu este prevăzută de contract. Devierea zilnică a volumului de gaze naturale utilizat nu trebuie să depășească nivelul de toleranță zilnică aprobat de Agenție.

Consumatorul noncasnic cu măsurare pe parcursul zilei, cu consum diurn mai mare de 50MWh/zi, va prezenta Furnizorului, până la data de 15 a lunii precedente de furnizare, prognoza consumului repartizat pe zile în limita volumului contractat lunar cu nivelul toleranței zilnice de: ± 5%.

În cazul necesității modificării profilului de consum zilnic cu mai mult de ± 5%, față de cel zilnic prognozat, Consumatorul noncasnic va actualiza prognoza cu cel puțin 3 zile calendaristice până la prelevare.

**2.2.** Gazele naturale se consideră furnizate de către **Furnizor** şi recepţionate de **Consumatorul noncasnic** în locul şi momentul trecerii lor prin echipamentul de măsurare sau prin punctul de delimitare, stabilit în conformitate cu Regulamentul privind racordarea la reţelele de gaze naturale şi prestarea serviciilor de transport şi de distribuţie a gazelor naturale aprobat prin Hotărîrea ANRE nr.112/2019 din 19 aprilie 2019 (în continuare - Regulamentul privind racordarea).

**2.3.** Volumele gazelor naturale furnizate se determină o dată în 15 zile, în baza indicaţiilor echipamentului de măsurare, instalat la **Consumatorul noncasnic**, iar definitiv pentru facturare la sfârşitul lunii, fapt confirmat printr-un act bilateral de predare-primire a gazelor naturale semnat de reprezentantul Operatorului Sistemului de Distribuţie **\_\_\_\_\_\_\_\_\_\_\_\_\_\_\_\_\_\_\_** (în continuare – OSD) şi **Consumatorul noncasnic**, întocmit în termen de 3 zile lucrătoare ale lunii ulterioare celei de furnizare, în două exemplare câte unul pentru fiecare parte. Volumele de gaze naturale se aduc la starea standard (temperatura de 293,15°K (20°C) şi presiunea de 101325 Pa (760 mm Hg)).2

**2.4.** În cazul divergenţelor apărute la întocmirea actului, **Consumatorul noncasnic** îşi expune în scris obiecţiile sale la textul actului, semnându-l. Dacă **Consumatorul noncasnic** refuză să semneze actul, personalul OSD indică în act refuzul **Consumatorului noncasnic** de a semna actul respectiv. În acest caz se indică numele şi prenumele reprezentantului **Consumatorului noncasnic**, care a fost informat despre necesitatea asistării sau a asistat la întocmirea actului.

**2.5. Consumatorul noncasnic** este obligat pentru fiecare loc de consum să îndeplinească conform datelor echipamentului de măsurare registrul de evidenţă, care se va păstra în decurs de un an.

**2.6. Consumatorul noncasnic**, la solicitarea OSD, prezintă la control, datele privind temperatura şi presiunea gazelor naturale furnizate precum şi registrul de evidenţă a gazelor naturale consumate, de forma aprobată.

**2.7.** Datele echipamentului de măsurare vor fi considerate reale, numai dacă echipamentul de măsurare se exploatează în conformitate cu prevederile regulilor şi instrucţiunilor de exploatare în vigoare. Orice modificare a echipamentului de măsurare (substituirea şi cercetarea diafragmelor, demontarea şi montarea contoarelor şi corectoarelor) se va efectua cu acordul şi în prezenţa personalului OSD, fapt care se va documenta în conformitate cu cerinţele metrologice. Echipamentul de măsurare şi dispozitivele de închidere a lui se vor sigila de către personalul OSD, în prezenţa **Consumatorului noncasnic**, fapt documentat în procesul-verbal de dare în exploatare a echipamentului de măsurare, semnat de OSD şi de **Consumatorul noncasnic**.

**2.8.** În cazul în care **Consumatorul noncasnic** a consumat gaze naturale prin ocolirea echipamentului de măsurare, prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, **Furnizorul** este în drept să calculeze volumul gazelor naturale consumat, dar nemăsurat, în conformitate cu Regulamentul privind racordarea.

**2.9.** În cazul defectării echipamentului de măsurare, furnizarea gazelor naturale poate fi efectuată, cu permisiunea OSD, prin conducta de ocolire. Înlăturarea sigiliului de pe conducta de ocolire şi sigilarea se efectuează de către OSD în prezenţa **Consumatorului noncasnic** cu întocmirea unui act bilateral în două exemplare. Responsabilitatea pentru integritatea sigiliilor, instalate de către OSD, o poartă **Consumatorul noncasnic**.

Volumul de gaze naturale furnizat **Consumatorului noncasnic** prin conducta de ocolire se determină de OSD reieşind din capacitatea nominală a utilajului nesigilat şi regimul de funcţionare înregistrat.

**2.10.** În cazul în care, la **Consumatorul noncasnic**, în locul echipamentului de măsurare, demontat pentru verificare metrologică periodică, pentru verificare metrologică de expertiză, pentru efectuarea expertizei extrajudiciare, nu este posibil de instalat alt echipament de măsurare, **Furnizorul** facturează volumul gazelor naturale consumate de **Consumatorul noncasnic** şi determinat de OSD, pe parcursul perioadei respective, în baza consumului mediu zilnic de gaze naturale înregistrat de echipamentul de măsurare pe parcursul perioadei calendaristice similare anterioare, aplicând coeficienţi de corecţie în cazul în care condiţiile meteorologice diferă. OSD şi **Consumatorul noncasnic** sunt în drept să stabilească, de comun acord altă modalitate de determinare a volumului de gaze naturale consumat pe perioada respectivă de timp, întocmind şi semnând un acord în acest sens.

**2.11.** Nu se consideră valabile şi nu se includ în calcul pentru volumul gazelor naturale utilizate indicaţiile echipamentului de măsurare, care, din motivul acţiunilor sau al inacţiunilor **Consumatorului noncasnic**, preîntâmpinat în prealabil de OSD, nu a fost verificat metrologic periodic, în termenul stabilit conform Listei oficiale a mijloacelor de măsurare supuse obligatoriu controlului metrologic al statului şi potrivit legislaţiei, precum şi indicaţiile echipamentului de măsurare cu sigilii violate sau fără buletin de verificare metrologică.

**2.12.** Cuantumul de valori ale debitului real de gaze naturale trebuie să corespundă diapazonului metrologic normat al echipamentului de măsurare.

**2.13.** Conform actului de delimitare, întocmit de OSD şi contrasemnat de **Consumatorul noncasnic**, punctul de delimitare a instalaţiilor şi a reţelelor de gaze naturale ale OSD şi ale instalaţiilor de gaze naturale ale **Consumatorului noncasnic** se stabileşte, conform Actelor de delimitare, semnate între OSD și **Consumatorul noncasnic**.

**III. CONDIŢIILE DE PLATĂ A CONSUMULUI DE GAZE NATURALE**

**3.1.** Gazele naturale consumate se facturează la preţul aprobat de către Agenţia Naţională pentru Reglementare în Energetică, publicat pe pagina <https://www.anre.md> și pe pagina web a **Furnizorului** <https://energocom.md>.

**3.2.** Suma aproximativă a Contractului, inclusiv TVA, calculată reieşind din preţul în vigoare, constituie \_\_\_\_\_\_\_\_lei. Suma Contractului poate fi reexaminată în caz de modificare a preţului sau volumului gazelor naturale furnizate.

**3.3.** Plata pentru gazele naturale furnizate se efectuează până la data de 15 inclusiv, a lunii următoare celei de consum, în lei, inclusiv prin transfer bancar pe contul de decontare al **Furnizorului**. Pe parcursul lunii, la înțelegerea părţilor, se admite efectuarea plăţii în rate pentru gazele naturale real consumate într-o perioadă stabilită. Plata se consideră efectuată din data încasării mijloacelor băneşti pe contul de decontare al **Furnizorului**.

**3.4.** În caz de neachitare sau achitare parțială a contravalorii gazelor naturale consumate, până la data de 15 inclusiv, a lunii următoare celei de consum, **Consumatorul noncasnic** va plăti **Furnizorului** o penalitate în mărime de 0,01% din suma datorată, pentru fiecare zi de întârziere, începând cu data de 16 a lunii următoare celei de consum și până la data plății integrale.

**3.5. Furnizorul** își rezervă dreptul de a încasa penalitatea de la **Consumatorul noncasnic**, calculată conform pct.3.4. din Contract, fără expedierea notificărilor suplimentare **Consumatorului noncasnic**.

**IV. DREPTURILE ŞI OBLIGAŢIILE FURNIZORULUI**

**4.1. Furnizorul are dreptul**:

a) să aibă acces la echipamentul de măsurare, indiferent de locul amplasării lui;

b) să solicite OSD (*denumirea*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ să deconecteze instalaţiile de gaze naturale ale **Consumatorului noncasnic**, în cazurile prevăzute în pct. 7.1. din Contract;

c) să fie prezent la expertiza metrologică a echipamentului de măsurare;

d) să factureze volumele de gaze naturale consumate, pe parcursul ultimilor trei luni în cazul, în care se stabileşte că eroarea echipamentului de măsurare nu se încadrează în limitele admisibile;

e) să includă suma cauzată de erori de facturare în defavoarea **Furnizorului**, în plata pentru luna viitoare. **Furnizorul** nu este în drept să perceapă plata datorată emiterii unei erori de facturare dacă faptul emiterii unei facturi cu erori de facturare a fost depistat după expirarea termenului de prescripţie, stabilit prin Codul civil al Republicii Moldova sau în cazul în care nu demonstrează faptul în cauză;

f) să efectueze recalcularea consumului de gaze naturale luând în consideraţie indicii corecţi de facturare în lipsa echipamentului de măsurare sau în cazul erorii echipamentului de măsurare în legătură cu racordarea unor aparate de utilizare, fără acordul OSD;

g) să recalculeze volumul de gaze naturale consumat, în baza capacității nominale a aparatelor de utilizare conectate la rețea și funcționarea lor în decurs de 24/24, aplicând sistemul pauşal în conformitate cu Regulamentul privind furnizarea gazelor naturale în cazul în care se constată documentar consumul de gaze naturale prin ocolirea echipamentului de măsurare prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, care au dus la neînregistrarea sau înregistrarea incompletă a volumului de gaze naturale consumat.

h) să solicite plată preventivă pentru consumul gazelor naturale de la **Consumator noncasnic** în următoarele situații:

- când instalaţiile de gaze naturale ale **Consumatorului noncasnic** au fost deconectate de la reţeaua de gaze naturale pentru neachitarea facturii de plată, refuzul nemotivat al **Consumatorului noncasnic** de a acorda accesul personalului OSD la locul de consum;

- contractul de furnizare a gazelor naturale este încheiat în baza altui drept real, decât cel de proprietate;

- în situaţia în care imobilul care face obiectul locului de consum este ipotecat, sechestrat, sau drepturile asupra acestuia constituie obiect al unui litigiu în instanţa de judecată;

- faţă de **Consumatorului noncasnic** este iniţiată procedura de insolvabilitate;

i) să furnizeze gazele naturale cu întreruperi, să limiteze sau să întrerupă furnizarea gazelor naturale consumatorului noncasnic, în cazul apariţiei unei situaţii excepţionale.

**4.2. Furnizorul este obligat:**

a) să furnizeze **Consumatorului noncasnic** gaze naturale în continuu, pînă la punctul de delimitare, la parametrii de calitate stabiliţi în standardele de calitate aprobate de organismul naţional de standardizare:

- Puterea calorifică inferioară, MJ/m3(kcal/m3), la 20°C şi 101,325 kPa, nu mai mică 31,8 (7600)

- Domeniul valorilor indicelui Wobbe (superior), MJ/m3 (kcal/m3) 41,2-54,5 (9850-13000)

- Abaterea admisibilă a indicelui Wobbe de la valoarea nominală, %, nu mai mare ± 5

- Concentraţia masică a acidului sulfhidric, g/m3, nu mai mare 0,02

- Concentraţia masică a sulfului mercaptan, g/m3, nu mai mare 0,036

- Fracţia volumetrică a oxigenului, %, nu mai mare 1,0

- Masa impurităţilor mecanice în 1 m3, g, nu mai mare 0,001

b) să prezinte lunar **Consumatorului noncasnic** factura de plată pentru gazele naturale furnizate cu cel puţin 10 zile calendaristice înainte de expirarea termenului-limită de plată a facturii. Volumul de gaze naturale facturat este stabilit prin citirea lunară a indicaţiilor echipamentului de măsurare de către personalul OSD;

c) să respecte prevederile Contractului;

d) să răspundă în scris, în termen de 15 zile calendaristice, la solicitarea **Consumatorului noncasnic** de a modifica volumele de gaze naturale contractate;

e) să nu deterioreze bunurile, care aparţin **Consumatorului noncasnic**, şi să aducă părţile construcţiei utilizate la starea lor iniţială, în caz că au fost deteriorate din culpa sa;

f) să efectueze recalcularea plăţii pentru gazele naturale consumate în cazurile documentar confirmate de **Consumatorul noncasnic** şi prevăzute de legislaţie;

g) să prezinte la solicitarea **Consumatorului noncasnic** informaţia cu privire la parametrii de calitate a gazelor naturale furnizate, istoricul de consum, plăţile şi penalităţile calculate şi achitate prevăzute de Contract;

h) să asigure restabilirea furnizării gazelor naturale în termen de 2 zile lucrătoare după înlăturarea motivelor care au dus la deconectarea şi achitarea tarifului pentru reconectare;

i) să solicite OSD anularea măsurii de deconectare a instalaţiilor de gaze naturale ale **Consumatorului noncasnic**, în ziua în care acesta a prezentat **Furnizorului** documentele confirmative despre achitarea facturii;

j) să restituie datoriile faţă de **Consumatorul noncasnic**, până la rezoluțiunea Contractului de furnizare a gazelor naturale;

k) să preîntâmpine **Consumatorul noncasnic**, prin avizul de deconectare despre deconectarea instalaţiilor de gaze naturale în conformitate cu prevederile Regulamentului privind furnizarea gazelor naturale;

**V. DREPTURILE ŞI OBLIGAŢIILE CONSUMATORULUI NONCASNIC**

**5.1. Consumatorul noncasnic** are dreptul:

a) să consume gaze naturale în conformitate cu prevederile Contractului;

b) la furnizarea continuă şi fiabilă a gazelor naturale, până la ieşirea din robinetul (ele) de siguranţă la parametrii de calitate stabiliţi în standardele de calitate aprobate de organismul naţional de standardizare;

c) să solicite **Furnizorului** repararea prejudiciului (material şi moral) adus în rezultatul încălcării prevederilor Contractului sau a legislaţiei;

d) să aibă acces la echipamentul de măsurare, care înregistrează consumul lui de gaze naturale, indiferent de locul amplasării;

e) să solicite **Furnizorului** suspendarea, prelungirea sau rezoluțiunea Contractului de furnizare a gazelor naturale;

f) să solicite **Furnizorului** sistarea temporară a furnizării de gaze naturale;

g) să fie prezent la citirea, verificarea metrologică şi efectuarea expertizei extrajudiciare a echipamentului de măsurare.

**5.2. Consumatorul noncasnic** este obligat:

a) să utilizeze raţional gazele naturale, inofensiv, eficient și fără fraude;

b) să achite integral plata pentru consumul de gaze naturale în termenul indicat în factură;

c) să întreţină instalaţiile sale de gaze naturale în stare bună de funcţionare;

d) să respecte Regulile de securitate cu privire la utilizarea gazelor naturale;

e) să efectueze remedierea defecţiunilor din instalaţiile sale de gaze naturale, prin intermediul unităţilor specializate sau personalului autorizat să efectueze astfel de lucrări;

f) să păstreze intacte echipamentul de măsurare şi sigiliile aplicate lui;

g) să efectueze înregistrarea continuă (neîntreruptă) a debitului şi parametrilor (temperaturii şi presiunii) gazelor naturale furnizate;

h) să efectueze în termen verificarea metrologică periodică a echipamentului de măsurare care îi aparţine;

i) să asigure accesul personalului OSD pentru controlul şi citirea indicaţiilor echipamentului de măsurare, precum şi pentru controlul, deservirea şi reparaţia instalaţiilor de gaze naturale ce aparţin OSD şi sunt amplasate pe proprietatea **Consumatorului noncasnic**; 5

j) să contribuie la reducerea sau sistarea voluntară a consumului de gaze naturale, în cazul apariţiei unei situaţii excepţionale;

k) să transmită **Furnizorului** informația privind consumul prognozat, în cazul unui debit mai mare de 50 MWh/zi .

**5.3.** La executarea prezentului Contract, **Consumatorul noncasnic** beneficiază de drepturi şi trebuie să execute obligaţii faţă de OSD, în modul şi în condiţiile stabilite în Legea cu privire la gazele naturale şi Regulamentul privind furnizarea gazelor naturale, Regulamentul privind racordarea şi prestarea serviciilor de transport și de distribuţie a gazelor naturale.

**5.4.** Gazele naturale se utilizează prin aparatele de utilizare incluse în baza de date a OSD. Procesul-verbal de dare în exploatare a echipamentului de măsurare este întocmit de OSD şi semnat de **Consumatorul noncasnic** şi de OSD.

**VI. RESPONSABILITATEA PĂRŢILOR**

**6.1. Furnizorul** şi **Consumatorul noncasnic** vor întreprinde toate măsurile pentru îndeplinirea integrală a clauzelor contractuale. În caz de încălcare a acestor clauze, partea vinovată restituie celeilalte Părţi prejudiciul cauzat, conform legislaţiei în vigoare.

**6.2. Consumatorul noncasnic** care consumă mai mult de 50 MWh/zi recuperează prejudiciul financiar cauzat **Furnizorului** său de la crearea dezechilibrelor care au depășit nivelul de toleranță zilnică, aprobat de Agenție pentru consumatorii finali cu măsurare pe parcursul zilei, în cazul în care **Furnizorul** responsabil de echilibrare la locul său de consum va achita plăți pentru dezechilibrele cauzate în rețeaua de gaze naturale.

Consumatorul noncasnic care consumă mai mult de 50 MWh/zi va recupera Furnizorului orice prejudiciu sau plăți obligatorii efectuate de către Furnizor în legătură cu echilibrarea Consumatorului noncasnic, proporțional consumului acestuia, inclusiv, dar fără a se limita la, plăți pentru dezechilibru zilnic, plăți intrazilnice, plăți privind acțiunile de echilibrare și alte cheltuieli legate de activitățile de echilibrare.

**6.3.** În caz de furnizare incomplectă de către **Furnizor** a volumului lunar de gaze naturale din vina sa, cu mai mult de 5 la sută decât volumele stabilite în Anexa nr. 1 la contract, **Furnizorul** achită **Consumatorului noncasnic** prejudiciul cauzat, cu excepția cazurilor de reducere a volumelor de gaze naturale furnizate din cauza neachitării de către **Consumatorul noncasnic** a gazelor naturale utilizate sau limitării/sistării furnizării de gaze naturale în condițiile Planului de acțiuni pentru situații excepționale în sectorul gazelor naturale, aprobat de Guvern.

**6.4.** Calculul prejudiciului se efectuează trimestrial, se include în actul de verificare pentru trimestrul de furnizare şi se achită de către **Consumatorul noncasnic** până la data de 30 a lunii ulterioare trimestrului de furnizare.

**6.5.** Fiecare parte contractantă este obligată în termen de 7 zile lucrătoare să informeze cealaltă parte contractantă despre modificările operate în denumirea, forma organizatorico-juridică a întreprinderii/instituției, adresa juridică, rechizitele bancare, codul fiscal, codul TVA.

**6.6. Consumatorul noncasnic** este obligat să informeze **Furnizorul** în termen de 10 zile lucrătoare despre faptul înstrăinării imobilului ce constituie obiectul Contractului de furnizare a gazelor naturale, cu rezoluțiunea acestuia.

**VII. DECONECTAREA DE LA REŢEA**

**7.1. Furnizorul** este în drept să solicite OSD să deconecteze instalaţiile de gaze naturale ale **Consumatorului noncasnic** de la reţeaua de gaze naturale în următoarele cazuri:

a) neachitarea plăţilor pentru gazele naturale utilizate la locul de consum, la expirarea termenului de 10 zile calendaristice din data-limită de plată a facturii, prezentată **Consumatorului noncasnic**;

b) la expirarea termenului Contractului de furnizare a gazelor naturale, dacă **Consumatorul noncasnic** nu solicită prelungirea lui;

c) refuzul **Consumatorului noncasnic** de a încheia Contract de furnizare a gazelor naturale cu furnizorul de ultimă opţiune după preluarea consumatorilor finali de către acesta în condiţiile prezentului Regulament;

d) refuzul **Consumatorului noncasnic** de a încheia Contract de furnizare a gazelor naturale cu un furnizor după expirarea termenului furnizării de ultimă opţiune cu o notificare prealabilă a consumatorului cu 15 zile calendaristice;

e) la solicitarea **Consumatorului noncasnic**.

**7.2.** Deconectarea instalaţiilor de gaze naturale ale **Consumatorului noncasnic** se efectuează pe parcursul orelor de lucru a acestuia. Deconectarea instalaţiei de utilizare a **Consumatorului noncasnic** în conformitate cu pct.7.1. lit.b) –d) se efectuează numai cu avizarea Consumatorului noncasnic. Avizul de deconectare se expediază sau se înmânează Consumatorului noncasnic cu cel puţin 5 zile calendaristice înainte de data preconizată pentru deconectare.

**7.3.** În situaţia prevăzută la pct.7.1. lit.a) **Furnizorul** îl informează pe Consumatorul noncasnic prin intermediul facturii de plată a gazelor naturale, cu privire la posibilele consecinţe în cazul neachitării în termen a facturii.

**VIII. IMPEDIMENT JUSTIFICATOR ŞI ALTE ÎMPREJURĂRI DE EXONERARE**

**8.1.** Părţile sunt exonerate de orice răspundere pentru neexecutarea sau executarea necorespunzătoare, totală sau parţială, a obligaţiilor ce decurg din Contract dacă aceasta este rezultatul acţiunii impedimentului justificator.

**IX. REZOLUȚIUNEA CONTRACTULUI**

**9.1.** Rezoluțiunea Contractului poate avea loc la solicitarea **Consumatorului noncasnic**, în termen de 7 zile calendaristice, de la data depunerii solicitării în scris.

**9.2.** În cazul depunerii solicitării de rezoluțiune a Contractului de furnizare a gazelor naturale **Consumatorul noncasnic** este obligat să achite integral plata pentru gazele naturale consumate până la data rezoluțiunii și să asigure OSD acces pentru verificarea locului de consum, efectuarea unor lucrări de deconectare a aparatelor/instalațiilor de utilizare gaze în caz de necesitate.

**9.3.** În cazul rezoluțiunii contractului, se păstrează dreptul la despăgubirile sau penalitățile acumulate la data rezoluțiunii.

**9.4. Furnizorul** va rezoluționa Contractul de furnizare a gazelor naturale unilateral în modul şi în situaţiile prevăzute în Regulamentul privind furnizarea gazelor naturale.

**X. SOLUŢIONAREA NEÎNŢELEGERILOR ŞI LITIGIILOR**

**10.1.** Reclamaţiile **Consumatorului noncasnic** vor fi examinate și soluționate conform legislației în vigoare.

**10.2.** Părţile vor întreprinde toate măsurile pentru a soluţiona neînţelegerile şi litigiile apărute, pe parcursul derulării Contractului, pe cale amiabilă, prin negocieri şi înţelegere reciprocă.

**10.3.** Litigiile ce decurg din interpretarea sau executarea Contractului, care nu pot fi soluţionate de Părţi pe cale amiabilă, vor fi soluţionate în instanţa de judecată.

**10.4.** Părţile se pot adresa către Agenţia Naţională pentru Reglementare în Energetică pentru soluţionarea neînţelegerilor ce ţin de competenţa Agenţiei.

**XI. CLAUZE SPECIALE**

**11.1. Consumatorul noncasnic**, nu mai târziu de 15 iunie, prezintă **Furnizorului** solicitarea pentru volumul necesar de gaze naturale în anul următor.

**11.2.** Consumurile tehnologice şi pierderile tehnice din reţelele şi instalaţiile de gaze naturale amplasate între punctul de delimitare şi cel de măsurare comercială a consumului de gaze naturale, se vor calcula şi vor fi suportate de către proprietarul reţelelor şi instalaţiilor.

**11.3.** Modificarea Contractului se efectuează de către Părţi în urma negocierilor, specificând cele negociate în acorduri adiţionale la Contract. Dacă, ulterior încheierii Contractului de furnizare a gazelor naturale, intră în vigoare noi acte normative ori se modifică cele existente, care stabilesc reguli noi de furnizare, utilizare şi facturare a gazelor naturale, Părţile contractante vor aplica noile reguli, iar **Furnizorul** va notifica în scris **Consumatorul noncasnic** cu privire la modificările operate în legislaţie.

**11.4.** Consumatorul **noncasnic** poate să primească toate informaţiile necesare privind executarea Contractului de furnizare a gazelor naturale la numărul de telefon \_\_\_\_\_\_\_\_\_\_ sau la Oficiul comercial, amplasat pe adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Programul de lucru: \_\_\_\_\_\_\_\_\_\_\_\_\_\_\_\_\_\_\_\_\_\_.

**11.5. Consumatorul noncasnic** poate obţine informaţii despre prețurile și tarifele în vigoare şi modificarea lor pe pagina web a Agenţiei Naţionale pentru Reglementare în Energetică https://www.anre.md/ și pe pagina web a **Furnizorului** https: <https://energocom.md/> .

**11.6.** Prezentul contract este completat de Condiţiile-standard pentru furnizarea reglementată a gazelor naturale la consumatorii noncasnici, conform Anexei nr.2 la Regulamentul privind furnizarea gazelor naturale, aprobat prin Hotărârea ANRE nr.113/2019 din 19 aprilie 2019, care fac parte integrantă din prezentul contract. Condiţiile-standard pentru furnizarea reglementată a gazelor naturale la consumatorii noncasnici stabilesc cadrul general aplicabil relaţiilor contractuale derulate între furnizor şi consumator.

**11.7.** Prin semnarea prezentului contract părţile acceptă ca în toate raporturile contractuale să respecte condiţiile stabilite pentru furnizarea gazelor naturale la clienții noncasnici.

**XII. DURATA CONTRACTULUI**

**12.** Contractul intră în vigoare la data de **\_\_\_\_\_\_\_\_\_\_\_\_\_** şi produce efecte pînă la desfacerea Contractului în conformitate cu prevederile stabilite în Contract, în Regulamentul privind furnizarea gazelor naturale.

|  |  |
| --- | --- |
| **Furnizor** | **Consumator noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Adresa juridică: MD-2004, str. Serghei Lazo nr. 34, of. 2, mun. Chișinău***Adresa pentru corespondență***: MD-2004, str. Serghei Lazo nr. 17/1, mun. ChișinăuCodul fiscal 1004600074938 BC „MAIB” S.A. sucursala „Tighina”IBAN MD24AG000000022516938980 Cod bancar AGRNMD2XCod TVA 0205595Tel.: +37379705427 e-mail:cancelaria@furnizare.energocom.md | ***Denumirea Persoanei juridice*****Adresa juridică.****Oraș:**  **Str.** **Codul fiscal:****IBAN:****Cod bancar:****Nr.tel:****Email:** |
| Administrator **Victor BÎNZARI**Semnătura \_\_\_\_\_\_\_\_\_\_\_\_\_\_  | **Director** Semnătura\_\_\_\_\_\_\_\_\_\_\_\_\_\_\_\_\_\_ |

**Anexa nr. 1**

la Contractul nr.\_\_\_\_\_\_

din \_\_\_.\_\_\_\_\_\_\_\_\_\_.2025

**Graficul de livrări în anul 2025-2026**

|  |  |  |  |
| --- | --- | --- | --- |
| **Nr.****d/o** |  | **Volumul de gaze (m3)** | **Debitul (m3/zi)** |
|  | **I trimestru**  |  |  |
| 1 | Ianuarie |  |  |
| 2 | Februarie |  |  |
| 3 | Martie |  |  |
|  | **II trimestru**  |  |  |
| 4 | Aprilie |  |  |
| 5 | Mai |  |  |
| 6 | Iunie |  |  |
|  | **III trimestru**  |  |  |
| 7 | Iulie |  |  |
| 8 | August |  |  |
| 9 | Septembrie |  |  |
|  | **IV trimestru**  |  |  |
| 10 | Octombrie |  |  |
| 11 | Noiembrie |  |  |
| 12 | Decembrie |  |  |
|  | **TOTAL:** |  |  |

|  |  |
| --- | --- |
| **Furnizor** | **Consumator noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Administrator **Victor BÎNZARI** | **Administrator** |
| **\_\_\_\_\_\_\_\_\_\_\_\_\_\_\_\_\_\_/ /** | **\_\_\_\_\_\_\_\_\_\_\_\_\_\_\_\_/ numele prenumele /** |

**Anexa nr. 2**

la Contractul nr. **\_\_\_\_\_\_**

din \_\_\_\_.\_\_\_\_\_\_\_\_\_.2025

**Notificare**

**despre volumele de gaze naturale,**

**loc de consum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prin prezenta, \_\_\_\_\_, \_\_\_\_\_\_\_\_\_\_\_\_\_\_\_\_\_, Vă informează că, în ziua gazieră precedentă (se indică data/luna/anul) au fost utilizate \_\_\_\_\_\_ m3.

Totodată volumele de gaze necesare pentru următoare zi/săptămâna gazieră (se indică data/luna/anul) constituie \_\_\_\_\_\_\_\_ m3.

**Administrator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Furnizorul** | **Consumatorul noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Administrator **Victor BÎNZARI**  | **\_\_\_\_\_\_\_\_\_\_\_\_\_\_\_\_\_\_\_****Administrator** |
| **\_\_\_\_\_\_\_\_\_\_\_\_\_\_\_\_\_\_/ /** | **\_\_\_\_\_\_\_\_\_\_\_\_\_\_\_\_/ numele, prenumele /** |

**Anexa nr. 3**

la Contractul nr.\_\_\_\_\_\_

din \_\_\_.\_\_\_\_\_\_\_\_\_\_.2025

**Prețul de gaze naturale pentru furnizare în anul 2025**

|  |  |  |
| --- | --- | --- |
| **Nr. d/o** | **Perioada** | **Prețul gaze naturale ,****fără TVA, lei/m3** |
| **I trimestru** |
| 1 | Ianuarie |  |
| 2 | Februarie |  |
| 3 | Martie |  |
| **II trimestru** |
| 4 | Aprilie |  |
| 5 | Mai |  |
| 6 | Iunie |  |
| **III trimestru** |
| 7 | Iulie |  |
| 8 | August |  |
| 9 | Septembrie |  |
| **IV trimestru** |
| 10 | Octombrie |  |
| 11 | Noiembrie |  |
| 12 | Decembrie |  |

**Plata pentru gazele naturale se efectuează în termen de până la 10 (zece) zile calendaristice din data prezentării facturii fiscale către Consumator.**

|  |  |
| --- | --- |
| **Furnizor** | **Consumator noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Administrator **Victor BÎNZARI** | **Administrator** |
| **\_\_\_\_\_\_\_\_\_\_\_\_\_\_\_\_\_\_//** | **\_\_\_\_\_\_\_\_\_\_\_\_\_\_\_\_/ numele, prenumele /** |

**Anexa nr. 4**

la Contractul nr. **\_\_\_\_\_\_**

din \_\_\_\_.\_\_\_\_\_\_\_\_\_.2025

**Act de predare-primire a gazelor naturale nr. \_\_\_\_\_\_\_**

**în conformitate cu Contractul nr.\_\_\_\_ din \_\_\_\_\_\_\_\_\_\_\_\_\_\_ 2025,**

**încheiat între SA ”ENERGOCOM”** **și SRL „STILFER”**

mun. Chișinău data de

Subsemnații, reprezentantul SA ”ENERGOCOM” pe de o parte și reprezentantul \_\_\_\_\_\_\_\_\_\_\_\_\_\_\_\_\_\_\_ pe de altă parte, au semnat prezentul Act, care confirmă că, SA ”ENERGOCOM” a predat, iar a primit gaze naturale în cantitate de \_\_\_\_\_\_\_ m3, , la preț de lei/m3, fără TVA.

Costul gazelor naturale livrate conform Contractului, constituie \_\_\_\_\_\_\_\_\_\_ lei, fără TVA.

|  |  |
| --- | --- |
| **Furnizorul** | **Consumatorul noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Administrator **Victor BÎNZARI**  | **\_\_\_\_\_\_\_\_\_\_\_\_\_\_\_\_\_\_\_****Administrator** |
| **\_\_\_\_\_\_\_\_\_\_\_\_\_\_\_\_\_\_/ /** | **\_\_\_\_\_\_\_\_\_\_\_\_\_\_\_\_/ numele, prenumele /** |

**Anexa nr. 5**

la Contractul nr. **\_\_\_\_\_\_\_**

din \_\_\_\_.\_\_\_\_\_\_\_\_\_\_.2025

**Lista aparatelor de utilizare a gazelor naturale**

|  |  |  |  |  |
| --- | --- | --- | --- | --- |
| Adresa locului de consum | Denumirea aparatului de utilizare a gazelor naturale | Cantitatea (buc.) | Capacitatea nominală | Presiunea de facturare |
| ***(adresa locului de consum)*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| **Furnizor** | **Consumatorul noncasnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Administrator **Victor BÎNZARI**  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Administrator** |
| **\_\_\_\_\_\_\_\_\_\_\_\_\_\_\_\_\_\_/ /** | **\_\_\_\_\_\_\_\_\_\_\_\_\_\_\_\_/ numele, prenumele /** |

**Anexa nr. 6**

la Contractul nr. **\_\_\_\_\_\_**

din \_\_\_\_.\_\_\_\_\_\_\_\_\_.2025

**Lista 1**

**persoanelor responsabile de negocieri privind**

**regimul de consum al** **gazelor naturale**

**din partea Furnizorului**

|  |  |  |  |
| --- | --- | --- | --- |
| Nr. | Numele, prenumele | Funcţia | Telefonul |
| 1. |  |  |  |
| 2. |  |  |  |

**Lista 2**

**persoanelor responsabile de negocieri privind**

**regimul de consum al gazelor naturale**

**din partea Consumatorului**

|  |  |  |  |
| --- | --- | --- | --- |
| Nr. | Numele, prenumele | Funcţia | Telefonul |
| 1. |  |  |  |
| 2. |  |  |  |
| 3. |  |  |  |

|  |  |
| --- | --- |
| **Furnizorul** | **Consumatorul noncasnic** |
| **SA „ENERGOCOM”** | **\_\_\_\_\_\_\_\_\_\_\_\_\_\_\_\_\_\_\_****Administrator** |
| **\_\_\_\_\_\_\_\_\_\_\_\_\_\_\_\_\_\_/ /** | **\_\_\_\_\_\_\_\_\_\_\_\_\_\_\_\_/ numele, prenumele /** |